ཚོན་མདངས་གཏོང་ཚུལ་ལའང་དོ་སྣང་ཡག་པོ་བྱེད་ཀིན་མི་འདུགདཔེར་ན།བོད་ཀྱི་ཐང་གའི་ཚོན་མདངས་ནི་བོད་ཀྱི་ཁོར་ཡུག་དང་འབྲེལ་བ་ཡོད་པས།ཚོན་ཆེན་བཀོལ་བ་ཤོས་ཆེ་བ་ཡིན།དེང་སང་ལྷག་ཡོད་པའི་གུ་གེའི་ལྡེབས་རིས་དང་ཐང་ག་རྙིང་ཤོས་སོགས་ལ་བལྟས་ན་ཤེས་ནུས།བོད་ཡུལ་གྱི་ཡུལ་ལུང་རི་གསུམ་གང་ཡིན་ཡང་ཁ་དོག་ཧ་ཅང་གསལ་བོ་ཡིན།གངས་རིའི་མདོག་ནི་དཀར་སང་ངེར་ཡིན་ལ།རྩྭ་ཐང་ཡང་སྔོ་ལྗང་སེ་ཡོད།ནམ་མཁའ་སྔོ་ཞིང་དྭངས་ལ་སྤྲིན་པ་དཀར་སང་ངེ་བ་འདི་འདྲ་ས་ཆ་གཞན་དུ་མཐོང་དཀོན་པོར་ཆགས་ཡོད།རྒྱ་ནག་གི་ཡུལ་དུ་གངས་རི་མེད་ལ་ནམ་མཁའ་ཡང་སྔོ་ཐིང་ངེར་དེ་འདྲ་མཐོང་དཀོན།ལྷག་པར་དུ་སྤོས་ལྡན་གྲོང་ཁྱེར་ལྟ་བུ་ཡིན་ན།ནམ་མཁའ་ཐལ་རྡུལ་གྱིས་ཁེངས་ཤིང་།རི་ལུང་སྨུག་པས་གཡོགས་ཡོད་པས།ཡུལ་ལུང་རི་གསུམ་གྱི་ཁ་དོག་དེ་འདྲའི་གསལ་བོ་མིན།དེ་ལ་བརྟེན་ནས།རྒྱ་ནག་གི་རི་མོ་པ་ཚོས་རྒྱལ་སྲོལ་རི་མོའི་ཐོག་ལ་སོ་སོའི་ཁོར་ཡུག་གི་གནས་ཚུལ་མཚོན་ཕྱིར་དུ།ཐལ་མདོག་དང་ནག་རིས་དེ་བཀོལ་བ་ཤོས་ཆེ་བ་དེ་ཡང་སོ་སོའི་ཁོར་ཡུག་ལ་འབྲེལ་བ་མངོན་གསལ་ཡོད།དེ་འདྲ་ཡིན་ཕྱིར།ང་ཚོའི་བོད་པ་ཚོས་རི་མོ་འབྲི་དུས་སོ་སོའི་ཡུལ་ལུང་གི་རྣམ་པ་ལྟར་ཚོན་མདངས་གཏོང་རྒྱུ་ལས་རྒྱ་ལུགས་ལྟར་གཏོང་མི་ཉན།